b'\n_START_ARTICLE_\nEnovaljni motor\n_START_PARAGRAPH_\nEnovaljni motor (ang. single-cylinder engine) je batni motor z notranjim zgorevanjem, ki ima samo en valj - v katerem se nahaja en bat. Uporabljajo se na skuterjih, mopedih, motornih veri\xc5\xbenih \xc5\xbeagah in motornih kosilnicah z nitko, go karih, na radijsko vodenih modelih in drugje. Uporabljali so se tudi v avtomobilih, traktorjih, in na supermono motociklih. Sicer so mo\xc5\xbeni tudi enovaljni motorji z zunanjim zgorevanjem, npr. parni stroj ali stirlingov motor._NEWLINE_Enovaljni motorji so v primerjavi z ve\xc4\x8dvaljnimi bolj enostavni, kompaktni in cenej\xc5\xa1i, imajo pa ve\xc4\x8dje vibracije, nekoliko slab\xc5\xa1e pospe\xc5\xa1ujejo zaradi velike rotacijske mase in imajo manj\xc5\xa1e razmerje mo\xc4\x8d/te\xc5\xbea. Ker imajo samo en bat, igra pomembno vlogo vztrajnik.'